I 1985 ble fyret automatisert, og ei ny fyrlykt ble plassert på en betongsøyle foran den gamle fyrbygningen. I 1997 ville Kystdirektoratet selge fyret på det åpne markedet. Dette førte til opprettelsen av foreninga «Filtvet fyrs venner». I 1999 fikk Hurum kommune kjøpe fyret til 10 % av takstverdien. Filtvet fyrs venner har siden drevet museums- og utstillingsvirksomhet i fyrbygningen.